রায়সেন জেলা

রায়সেন জেলা হল ভারতের মধ্যপ্রদেশ রাজ্যের একটি জেলা। রায়সেন শহরটি জেলা সদর। জেলাটি ভোপাল বিভাগের অন্তর্গত। সাঁচী ইউনিভার্সিটি অব বুদ্ধিস্ট-ইন্ডিক স্টাডিজ হল প্রথম আন্তর্জাতিক বিশ্ববিদ্যালয় যা সাঁচী নগরে অবস্থিত। রায়সেন জেলার নামটি এসেছে রায়সেন শহর থেকে, যা আসলে একটি দুর্গ। এই দুর্গটি বেলেপাথরের পাহাড়ের ওপর নির্মাণ হয়েছিল, এর পাদদেশেই শহরটির বসতি স্থাপিত হয়েছে। নামটি সম্ভবত রাজাবাসিনী বা রাজাবাসনের ভগ্নাবশেষ। রায়সেন জেলা উত্তর অক্ষাংশ ২২°৪৭' থেকে ২৩°৩৩' এবং পূর্ব দ্রাঘিমাংশ ৭৭°২১' থেকে ৭৮°৪৯' এর মধ্যে অবস্থিত। এর পশ্চিমে সেহোর জেলা, উত্তরে বিদিশা জেলা, পূর্বে এবং দক্ষিণ-পূর্বে সাগর জেলা, দক্ষিণ-পূর্বে নরসিংহপুর জেলা এবং দক্ষিণে হোসাংগাবাদ ও সেহোর জেলা অবস্থিত। এটি ৮,৩৯৫ বর্গকিলোমিটার (৩,২৪১ মা২) এলাকা জুড়ে বিস্তৃত। রায়সেন জেলায় দশটি তহশিল রয়েছে। সেগুলি হল - রাইসেন, গোহরগঞ্জ, বেগমগঞ্জ, গাইরাতগঞ্জ, শিলওয়ানি, বরেলি, উদয়পুরা, দেওরি, সুলতানপুর এবং বাদি। বর্তমান রাইসেন জেলার অঞ্চলটি একসময় ভোপালের দেশীয় রাজ্যের নিজামত-এ-মাশরিফ জেলার অংশ ছিল। স্বাধীন ভারতের ভোপাল রাজ্য প্রতিষ্ঠার পরে, রায়সেনকে ১৯৫০ সালের ৫ই মে পৃথক জেলা ঘোষণা করা হয়। ইউনেস্কোর বিশ্ব ঐতিহ্যবাহী স্থান সাঁচীর বৌদ্ধ সৌধসমূহ, রায়সেন জেলাতেই অবস্থিত। ভীমবেটকা প্রস্তরক্ষেত্র, ইউনেস্কোর আরেকটি বিশ্ব ঐতিহ্যবাহী স্থানও রায়সেন জেলায় অবস্থিত। ২০১১ সালের আদমশুমারি অনুসারে রায়সেন জেলার জনসংখ্যা ১,৩৩১,৫৯৭ জন, মরিশাস বা মার্কিন যুক্তরাষ্ট্রের মেইন অঞ্চলের জনসংখ্যার প্রায় সমান। জনসংখ্যার ভিত্তিতে এটি ভারতে ৩৬৫তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব ১৫৭ জন প্রতি বর্গকিলোমিটার (৪১০ জন/বর্গমাইল)। এর জনসংখ্যা বৃদ্ধির হার ২০০১ - ২০১১ এর দশকে ১৮.৩৬% ছিল। রায়সেনের প্রতি ১০০০ পুরুষের জন্য ৮৯৯ মহিলা (যৌন অনুপাত) রয়েছে, এবং সাক্ষরতার হার এর ৭৪.২৬%। ২০১১ সালে ভারতের আদমশুমারি অনুসারে, জেলার জনসংখ্যার ৯৭.৫৬% হিন্দিতে এবং ১.৯৯% উর্দুতে তাদের প্রথম ভাষা হিসাবে কথা বলে। রাইসেন জেলাতে বহু পর্যটন স্থান রয়েছে, যেমন: সাঁচী: - বিশ্ব ঐতিহ্য স্থান, ভোপাল থেকে ৪৬  কিলোমিটার এবং বিদিশা থেকে ৩২  কিমি;, ভোজপুর:- ভোজপুর মন্দিরে ভারতের বৃহত্তম শিব লিঙ্গ রয়েছে, যা ৫.৫  মিটার (১৮  ফুট) লম্বা এবং পরিধিতে ২.৩  মিটার (৭.৫  ফুট) এবং এটি একটিমাত্র শিলা খোদাই করে তৈরি করা হয়েছিল। রায়সেন শহরটি ভোপাল থেকে ৪৫  কিলোমিটার দূরে অবস্থিত। এটি এনএইচ-৮৬ হয়ে ভোপালের সাথে সংযুক্ত। এছাড়াও এনএইচ -১২ এই জেলার মধ্যে দিয়ে গেছে। "DISTRICT RAISEN"। সংগ্রহের তারিখ ১০ নভেম্বর ২০১৯।  "Raisen"। Raisen district administration। সংগ্রহের তারিখ ২০১০-০৮-১৪।  "District Census Handbook - Raisen" (পিডিএফ)। 2011 Census of India। Directorate of Census Operations, Madhya Pradesh। সংগ্রহের তারিখ ২০১৫-০৭-২১।  "An Historical and Artistic Description of Sanchi (1918)"। ১০ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১০।  "Rock Shelters of bhimbhetka"। UNESCO। সংগ্রহের তারিখ ২০১০-০৮-১৪।  Decadal Variation In Population Since 1901 "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Mauritius 1,303,717 July 2011 est.  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Maine 1,328,361  2011 Census of India, Population By Mother Tongue উইকিমিডিয়া কমন্সে রায়সেন জেলা সংক্রান্ত মিডিয়া রয়েছে। টেমপ্লেট:Districts of Madhya Pradesh টেমপ্লেট:Bhopal Division টেমপ্লেট:Narmada basin টেমপ্লেট:MadhyaPradesh-geo-stub